Uvis Kalniņš
Šis raksts ir par peldētāju. Par citu personu ar šādu uzvārdu skatīt rakstu Kalniņš. Uvis Kalniņš (dzimis 1993. gada 24. oktobrī Valmierā) ir Latvijas peldētājs, specializējies brīvajā stilā. 2011. gada Eiropas junioru čempionātā viņš izcīnīja bronzas medaļu 100 m brīvā stila distancē, distanci veikdams 50,18 sekundēs. 2011. gada Pasaules junioru čempionātā izcīnījis 8. vietu 100 metru distancē brīvajā stilā, 13. vietu 50 metru brīvā stila peldējumā. 2011. gada Pasaules čempionātā ieņēmis 36. vietu 200 metru distancē brīvajā stilā. Sportists bija kvalificējies startam 2012. gada vasaras olimpiskajās spēlēs. Tajās viņš izcīnīja 30. vietu 100 m brīvajā stilā ar jaunu personisko rekordu — 49,96 s. Trenējas pie Vladimira Širjājeva.